यसपटक पनि जाजरकोटमै महामारी किन? इपिडेमियोलोजी तथा रोग नियन्त्रण महाशाखाका प्रमुख डा. बाबुराम मरासिनी उक्त क्षेत्रमा कुपोषण र दीर्घ रोगले गर्दा रोग प्रतिरोधी क्षमता कम भएका धेरै व्यक्तिलाई मौसमी फ्लूको संक्रमणले छोप्दा मृत्युदर अस्वाभाविक रूपमा उच्च देखिएको बताउँछन्। जिल्ला जनस्वास्थ्य कार्यालय जाजरकोटका अनुसार त्यहाँ जनसंख्याको २.२ प्रतिशतमा दम, क्षयरोग लगायतका दीर्घ रोगको समस्या छ भने पाँच वर्षमुनिका ३६ प्रतिशत बालबालिका रक्तअल्पताको शिकार भएका छन्।
